ଯାଜପୁର ଅଫିସ : ଦଶରଥପୁର ବ୍ଲକର ଅସନପୁର ପଞ୍ଚାୟତସ୍ଥିତ କଣ୍ଟାବଣିଆ ଉଚ୍ଚ ବିଦ୍ୟାଳୟର ଛାତ୍ରୀ ଦେବସ୍ମିତା ବେହେରା ଚଳିତ ବର୍ଷ ମେଟ୍ରିକ ପରୀକ୍ଷାରେ ୫୪୪ ନମ୍ବର ରଖି ଏ-୧ ଗ୍ରେଡ଼୍ରେ ଉତ୍ତୀର୍ଣ୍ଣ ହୋଇ ସଫଳତା ହାସଲ କରିଛନ୍ତି । ଏହି ସଫଳତା ପାଇଁ ଅଶୋକ ଦାସ ଫାଉଣ୍ଡେସନ ପକ୍ଷରୁ ଦେବସ୍ମିତାଙ୍କୁ ମେଧା ସମ୍ମାନ ଦ୍ୱାରା ସମ୍ବର୍ଦ୍ଧିତ କରାଯିବା ସହିତ ବିଧାୟକ ପ୍ରଣବ ପ୍ରକାଶ ଦାସଙ୍କ ପକ୍ଷରୁ ସ୍ୱତନ୍ତ୍ର ସମ୍ମାନ ପତ୍ର ଓ ନଗଦ ୩ ହଜାର ଟଙ୍କା ଆର୍ଥିକ ପ୍ରୋତ୍ସାହନ ପ୍ରଦାନ କରାଯାଇଛି । ଦେବସ୍ମିତା ଜଣେ ଶୃଙ୍ଖଳିତ, ମେଧାବୀ ଏବଂ ପରିଶ୍ରମୀ ଛାତ୍ରୀ ଅଟନ୍ତି । ତାଙ୍କ ବାପା ଧନେଶ୍ୱର ବେହେରା ଓ ମା' ଗୀତାଞ୍ଜଳୀ ବେହେରାଙ୍କ ସହଯୋଗ ଓ ଆଶିର୍ବାଦ ଯୋଗୁ ତାଙ୍କୁ ଏହି ସଫଳତା ମିଳିଛି ବୋଲି ସେ କହିଛନ୍ତି ।
